S-959/2022

Mál þetta, sem dómtekið var 29. júní 2022, höfðaði lögreglustjórinn á höfuðborgarsvæðinu með ákæru 24. maí 2022, á hendur E-x-x I-x-x, kt. [...]; „fyrir fíkniefnalagabrot með því að hafa, mánudaginn 3. ágúst 2020, að [...], haft í vörslum sínum í sölu- og dreifingarskyni 92,75 gaf kannabislaufum, 2698,20 gaf kannabisplöntum, 38,57 gaf maríhúana og 28 stykki af kannabisplöntum og hafa um nokkurt skeið fram til þess dags ræktað greindar plöntur. Lögregla lagði hald á allt framangreint við húsleit hjá ákærða.

M. 007-2020-43288

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 92,75 gaf kannabislaufum, 2698,20 gaf kannabisplöntum, 38,57 gaf maríhúana og 28 stykkjum af kannabisplöntum, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Ákærði krefst þess í málinu að honum verði gerð sú vægasta refsing sem lög leyfa. Á kærði kvaðst iðrast mjög gjörða sinna og upplýsti um að hagir hans séu talsvert breyttir í dag. Ákærði óskaði eftir að tekið yrði tillit til framangreinds við ákvörðun refsingar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 29. júnísl. og játaði brot sín án undandráttar og samþykkti upptökukröfu. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í febrúar[...]. Samkvæmt sakavottorði hans hefur hann ekki áður gerst sekur um refsiverða háttsemi.

Með hliðsjón af framangreindu, atvikum máls og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 4 mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga.

Þá sæti ákærði upptöku fíkniefna sem haldlögð voru af lögreglu líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 173.630 krónur. Um er að ræða kostnað vegna magngreiningar kannabisefna og matsgerðar rannsóknarstofu Háskóla Íslands. Ekki verður séð hvernig reikningur vegna sendibílaþjónustu tengist málinu og því verður ákærða ekki gert að greiða þann kostnað.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-x-x I-x-x, sæti fangelsi í fjóra mánuði. Fullnustu refsingarinnar skal frestað og niður skal hún falla að liðnum tveimur árum frá birtingu dóms þessa að telja, haldi ákærði almennt skilorð 57. gr. laga nr. 19/1940.

Ákærði sæti upptöku á 92,75 gaf kannabislaufum, 2698,20 gaf kannabisplöntum, 38,57 gaf maríhúana og 28 stykkjum af kannabisplöntum.

Ákærði greiði 173.630 krónur í sakarkostnað.

E-kvk-nf B-kvk-nf Á-kvk-nf